CELEX: 62016CN0340
Language: fi
Date: 2016-06-16 00:00:00
Title: Asia C-340/16: Ennakkoratkaisupyyntö, jonka Oberster Gerichtshof (ylimmän oikeusasteen tuomioistuin, Itävalta) on esittänyt 16.6.2016 – Landeskrankenanstalten-Betriebsgesellschaft – KABEG v. Mutuelles du Mans assurances Iard SA (MMA Iard)

22.8.2016   
            
            
               FI
            
            
               Euroopan unionin virallinen lehti
            
            
               C 305/18
            
         Ennakkoratkaisupyyntö, jonka Oberster Gerichtshof (ylimmän oikeusasteen tuomioistuin, Itävalta) on esittänyt 16.6.2016 – Landeskrankenanstalten-Betriebsgesellschaft – KABEG v. Mutuelles du Mans assurances Iard SA (MMA Iard)
   (Asia C-340/16)
   (2016/C 305/26)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Valittaja: Landeskrankenanstalten-Betriebsgesellschaft – KABEG
   
      Vastapuoli: Mutuelles du Mans assurances Iard SA (MMA Iard)
   
      Ennakkoratkaisukysymykset
   
   
               1)
            
            
               Onko Itävaltaan sijoittautuneen työnantajan nostamassa kanteessa, jossa vaaditaan sellaisen vahingon korvaamista, joka on siirtynyt työnantajalle, koska tämä maksaa Itävallassa asuvalle työntekijälleen edelleen palkkaa, kyse asetuksen (EY) N:o 44/2001 (1) 8 artiklassa tarkoitetusta ”vakuutusta koskevasta asiasta”, jos
               
                           a)
                        
                        
                           työntekijä on loukkaantunut liikenneonnettomuudessa jäsenvaltiossa (Italiassa),
                        
                     
                           b)
                        
                        
                           kanne on nostettu toiseen jäsenvaltioon (Ranskaan) sijoittautunutta vahingon aiheuttaneen ajoneuvon vastuuvakuutuksen antajaa vastaan ja
                        
                     
                           c)
                        
                        
                           työnantaja on julkisoikeudellinen laitos, joka on oikeushenkilö?
                        
                     
         
               2)
            
            
               Jos ensimmäiseen kysymykseen vastataan myöntävästi:
               Onko asetuksen (EY) N:o 44/2001 9 artiklan 1 kohdan b alakohtaa, luettuna yhdessä sen 11 artiklan 2 kohdan kanssa, tulkittava siten, että palkkaa edelleen maksava työnantaja voi ”vahingon kärsineenä” nostaa kanteen vahingon aiheuttaneen ajoneuvon vastuuvakuutuksen antajaa vastaan sen paikkakunnan tuomioistuimessa, jossa työnantajalla on kotipaikka, jos tällainen suora kanne on luvallinen?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001, L 12, s. 1).